
CONTES POPULATES DE BELESTA (ARlfiGK) 

EN DIALECTE LOCAL 



AVANT-PROPOS 

Ces contes, recueillis k B61esta, petite ville situGe k l'extremite 
du dGpartement de TAri^ge, sur les confins de l'Aude, ont 6te Gdites 
dans la Revue des Langues Romanes de 1874 a 1888, (1) avec d'autres 
r6cits du m£me genre, proyenant de divers points du Languedoc. On 
est redevable de cette publication k M. L. Lambert, dont la famille est 
originaire de BGlesta. Ce ne sont pas des morceaux de literature, 
auxquels une plume habile a su donner un cachet de naivete, ce sont 
des ceuvres vraimentpopulaires, dont on ignore rorigine,qu'une g6n6- 
ration transmet k une autre g6n6ration> respectant le fond du r6cit, 
se permettant k peine de modifier un detail pour adapter le sujet k 
T6poque et a Tendroit oti se passe la scfcne. De notre temps, on recher- 
che avec soin ces productions sous quelque forme qu'elles se pr6sen- 
tent, pour y 6tudier les moeurs, les croyances, les sentiments d'une 
race, pour y saisir la manifcre dont elle se reprGsente et exprime les 
choses. On a chance de trouver les traditions les plus originales dans 
les contr6es retirees oti la civilisation contemporaine ne fait pas trop 
subir son influence en inspirant le m6pris du pass6, Ik, en un mot, oh 
comme consequence de limitation des gotits et des caprices de Paris, 
la banality ne s'est pas introduite au detriment de la couleur locale. 

L'Ari&ge est un pays oti la population a garde encoi^ quelque goftt 
pour les vieux usages et les anciennes traditions. Des surprises atten- 
dent les chercheurs et les r6compenseront de leurs peines. Notre sol 
n'est pas 6puis6 et promet d'abondantes rGcoltes k ceux qui voudront 
Pexploiter. 

Nous offrons aux lecteurs du Bulletin le r6sultat des d6couvertes 
faites par M. Lambert k B61esta, et nous lui adressons, ainsi qu'k la 
Soci6t6 cles Langues Romanes,tous nos remerciements pour nous avoir 

(1) La Revue det Langues Romanes se publie & Montpellier. 

autorisG a reproduire daas une publication Artegeoise des contes 
d'origine AriGgeoise. 

Nous nous contentons de donner le texte, sans y joindre la traduc- 
tion qui se trouve dans la Revue des Langues Romanes. La ressemblance 
de ces contes avec d'autres compositions du m&me genre, mais de 
provenance diflerente, frappera Tattention des lecteurs et montrera 
quel int6r6t presente pour l'histoire et pour l'ethnographie le recueil 
- des traditions populaires d'une contrGe, surtout s'il est compost dans 
le dialecte local. 

^ F. P. 

BUFOLO 

Un cop i'abio uno fenno qu'abio un goujat qu'ero un pauc bestio. 
Sa maire i diguec : 

— Tu, moun filh, baldras pos res que noun ajos atrapat le loup per 
la cuguo. 

Aquel goujat s'en anec a l'aleo de Pechafilou (1), dins un aibre 
curat. Le loup ben a passa, l'atrapec per la cuguo, s'en ba. 

— Tenets, ma maire, m'abets dit que baldrio pos res jusquos qu'a- ' 
jesse atrapat le loup per la cuguo*; achi l'abets. 

— Malhurous ! diguec la maire, deicho Tana, que te manjario. 

L'endema, la fieiro ero & Belcaire (2). Bufolo escourdhec un 
moutou e metec la pel al loup, pel mena a la fieiro. Se presentoun 
Girou e Matirou, que digueroun : 

— Eh I que fas, Bufolo ? 

— Soui bengut bendre aqueste marra (3). 

— E quant ne bos ? 

— Cent francs. 

— Oh ! noun pos tant, besse ? 

— Gent francs ne boli, cent n'aurai. 

— Les i dounan, Girou ? 

— Tio, Matirou. 

Les mestres del moutou le meteroun demets un troupel de fedos. 
L'endema, quand aneroun bese las fedos, las trouberoun toutos 
escanados. e le loup partisquec coumo un esclaire ; dempei Tan pos 
pus bist. 

(1) Pechafilou, endroit situe pres de Belesta, ou se trouve une chapelle de pelerinage, 
qui a donne lieu a des legendes. 

(2) Belcaire, chef-lieu de canton de TAude, limitrophe de Belesta. 

(3) Marra, belier. 

Se digueroun : 

— Cal prene un fusil e un sabre, cal ana tua Bufolo. 
I ban : 

— Ount es Bufolo ? 

— Achi, Messius. 

— Te benen tua. 

— Eh ! que boulets dire ? 

— Nous as arouinats ; aquel marra nous a escanat las fedos. Te 
boulen tua. 

— Oh ! prenets patienso, cal dejuna. 

Bufolo, qu'abio uno lebreto, la cargabo de papiers. Le Girou e le 
Matirou i disoun : 

— Que diable fas ? 

— Ah ! Messius, tant d'aflas que ieu ai de touts coustats,sans aquelo 
lebreto coussi fario ? Aquelo lebreto s'en ba a Paris, a Lyoun, a 
Mouutpellier ; dins uno houro deja es tournado. 

— Sa diguec Matirou, nous autris qu'aben tant d'affas dins Tes- 
tranger, se la croumpaboun ? 

Quant ne bos, Bufolo ? 

— Gent francs. 

— Oh ! noun pas tant, besse ? 

— Gent francs ne boli, cent francs n'aurai. 

— Nous bos arouina. Nous as agut cent francs del marra, e toutos 
las fedos mortos, i pensos pas ? La i croumpan, Girou ? 

— Tio, Matirou. 

S'en ban. Quand soun a l'oustal. ie metoun per cent milo francs de 
bilhets e la fan parti. La lebreto abansabo cami per las garigos. Les 
mestres la gueitaboun fuge. 

— Bon diu ! qu'abanso cami. Nous aremountara. 
La lebreto tournec pos pus. 

Se digueroun : 

— Gal prene un fusil e un sabre, cal ana tua Bufolo. 

I ban. Bufolo, que sabio so que se passabo, abio mes uno grando 
oulo de fer pleno de dobo. 
-- Ount es Bufolo ? 

— Achi, Messius. 

— Te benen tua. 

— Eh ! que boulets dire ? 

— Nous as arouinats. Nous as agut cent francs del marra, cent de 
la lebreto ; te boulen tua. 

— Oh ! prenets patienso, cal dejuna. 

Fico tres ou quatre cops de fouguet a l'oulo, la dobo es coeito. 
Sa diguec Matirou, nous autris qu'aben las fennos ta feniantos, 
nou la caldrio pla croumpa. 
-- Quant ne bos, Bufolo ? 

— Cent francs. 

— Oh ! noun pas tant, besse ? 

— Cent francs ne boli, cent n'aurai. 

— Nous bos arouina. Nous as agut cent francs del marra, cent de 
la lebreto, cent de l'oulo, i pensos pos ! Les i dounan, Girou ? 

— Tio, Matirou. 

S'en ban k l'oustal. Metoun bint francs de car dins l'oulo, i ficoun 
tres ou quatre cops de fouguet ; la porto de l'escalier se trobo du- 
berto, l'oulo redoulec e se coupec. 

Se digueroun : 

— Cal prene un fusil e un sabre, cal ana tua Bufolo. 
] ban. 

— Ount es Bufolo. 

— Achi, Messius. 

— Te benen tua. 

— Eh ! que boulets dire ? 

— Nous as arouinats. Nous as agut cent francs del marra, cent de 
la lebreto, cent de l'oulo ; te boulen tua. 

— Oh ! prenets patienso, cal dejuna. 

Bufolo, que sabio so que se passabo, abio preparat soun dejuna. 
Abio mes uno tripo de sang al col de la siu fenno, am uno minuto (1) 
sul cap. Bufolo diguec a Janetoun : 

— Fa-me le dejuna ? 

— Me plai pas, feniant, groumand ! Fai-le, tu ! Le boli pas adouba. 
Bufolo i fico un cop ; touto la sang de la tripo gisquec pertout. 

— Malhurous, qu'as feit ? Nous bos metre entre las mas de la 
justisso. 



— Ajos pos pou. 



La fenno lebo un pe. 



Coutelet de margue negre, 
Coutelet de margue blanc, 
Torno ma fenno bibo 
Sul banc. , 

Coutelet de margue negre, 
Coutelet de margue blanc, 
Torno ma fenno bibo 
Sul banc. 



(1) Minuto, capeline en etoffe noire. 

La fenno se lebo ,a le dejuna & met la taulo. Toat dejunan : 

— Sa diguec Matirou, nous autris qu'aben las fennos ta feuiantos, 
se croumpaboun aquelis coutelets? Que dises, Girou ? les croumpan ? 
Quant ne bos, Bufolo ? ' 

— Cent francs. 

— Oh ! noun pas tant, bes se ? 

— Cent francs ne boli, cent francs n'aurai. 

— Nous bos arouina. Nous as agut cent francs del marra, cent de 
la lebreto, cent de l'oulo, cent des coutelets ; i pensos pos ? Les i 
dounan, Girou ? 

— Tio, Matirou. 
S'en ban & I'oustal. 

— Marioun, fa-me le dejuna ! 

— Me plai pos, feniant, manjaire ! Benes de beire Bufolo, besse ? 
Benes de te fa prene d'autris cent francs ? 

Te i fico un cop de coiitel, la tuec. 

— Sa diguec Girou, del temps que la tiu se rebiscoulara, ne bau 
fa autan a la miu. 

— Madeloun, fa-me le dejuna ! 

— Me plai pos, feniant, manjaire ! 
I fico un cop de coutel, la tuec. 

Coutelet de margue negre, 
Coutelet de margue blanc, 
Torno ma fenno bibo 
Sul banc. 

La fenno se lebec pos pus ; ero morto. Girou anec beire se la de 
Matirou ero tournado bibo'; ero morto tabes. 

Se digueroun : 

— D'aquesto fes, cal prene un fusil e un sabre, cal ana tua Bufolo. 
S'en ban : 

Ount es Bufolo ? 

— Achi, Messius. 

— Te benen tua. Te i cal passa ; nous escaparas pos. 

— Nous cal dejuna. 

— Boulen pas dejuna. Nous as agut cent francs del marra, cent de 
la lebreto, cent de l'oulo, cent dels coutelets, e las fennos mortos ; te 
boulen tua. 

Le prenoun, le metoun dins un sac e se l'emportoun ; coumo 
pesabo, l'abaicheroun al bord de l'aigo. Abans de lou jita dins Taigo, 
la un dits : 

— Me cal ana fa quicom. 
L'autre dits : 

^- Atabe. 
Bufolo repren : 

— Anats boun ne prou len, que noun pudats. 

L'un anec a la bordo de Bel-Air, l'autre & la cimo da la Costo. 
Bufolo disio dins le sac : 

— Es tarrible, aco : me boloun fa rei de Oungrio, e ne boli pos 
estre. 

Leu pastre de Pechalilou, qu'ero a la Grangeto, que gardabo las 
fedos ambe sa flauto, enten aco : 

— Que disets, paure home ? 

— Rei de Oungrio que me boloan fa, e noun boli pos estre. 

— Eh ! m'en farion k ieu ? 

— Eh ! quant atge abets ? 

— Eh ! bint ans. 

— Encaro milhou... Destacits-me dededins le sac e benets bous i 
metre. 

Bufolo pren la capeto e la flauto, e fasquec soun turlututn,turlututu. 
Quand Girou e Matirou bengueroun d'escampa d'aigo, prenoun le 
sac e le jitoun & Pont-Nou, dins le gourc (1) de l'Orto. 

Tout s'entournan, troboun Bufolo sul passatge, que jougabo de la 
flauto : turlututu, turlututus I disoun : 

— Que fas, Bufolo ? Que diable as feit ? 

— Ah ! Messius,se m'abiots jitat de prou nau, rai ! tant de gisquets, 
tant de fedetos. 

— E qui sap se n'aurion, nous autris ? 

— Mes que bous cal prene de balan (2). 

I/un s'en ba sus la cimo de l'Arso, e Tautre sul roc de Sant-Jaumes. 
D'achi redouleroun dins le gourc de TOrto, e encaro i soun. D'achi 
ieu m'en tourneri. 

E trie e trie, 

Moun counte es finit ; 

E trie e trac, 

Moun counte es acabat (3). 

(Version de M IU Marie Lambert, de Belesta (Ariege). 

(1) Gourc j gouffre. 

(2) Balan, elan. 

(3) Contes populaires du Languedoc. Premier fascicule, N* XVI. 



Digitized by 



Google 



_9 — 

LE COUMPAIRE GATET 

Un cop i'abio un carbounier qu'abio tres goujats; toumbec malaut e 
abans de mouri fasquec testoment. A l'ainat laissec la cabano, & 
l'autre un cedas, al darrier le gat. 

Aqueste se sentissio le pus raalhurous. Disio as sius fraires : « Tu, 
rai I almens te podes embara (1) le cap, e tu, en prestan le cedas, te 
podes amassa un bouci de pa ; mes ieu,que farai d'un gat ? Me caldra 
passa talen. » 

Se bastis un oustalet e demoroun amasso (2). Le gat fasio pos que 
miaula. Uno neit Is mestre le fiquec deforo. S'en ba len, len... Trobo 
un bol de perdigals. I digueroun : 

— E ount bas, coumpaire gatet ? 

— M'en bau & Paris me fa daura la cugo ? 

— Nous bos ambe tu ? 

— Metets bous darre ieu e seguissets-me. 

Al cap d'un autre pauc trobo un bol d'aucos saubajos, que i disoun: 

— E ount bas, coumpaire gatet ? 

— M'en bau a Paris me fa daura la cugo ? 

— Nous bos ambe N tu ? 

— Seguissets-me. 

Aribadis & Paris, s'en ban al palai del rei. 

— Bounjoun, sire ! Sire Bernat bous emboio aqueste gibier. 

Le rei, que dfebio douna un grand repaich,fousquec pla countent de 
resaupre aquel gibier. Garderoun coumpaire gatet qualque temps al 
palai, e i apprengueroun a parla f ranees e k dire : oui e non. Boulion 
douna nxila causos al gatet,quand s'en anec,per pourta al sire Bernat; 
boulguec pos prene res, disen que soun mestre ero trop riche, mes 
que i dounessoun an'el uno bourso d'or per passa cami. I la 
douneroun. 

S'en ba & l'oustal, miaulo ; le mestre i durbis, 

— Te, que te porti uno bourso. Seras countent aro. Tout so que te 
recoumafidi es que m'en gardes prou per m'en croumpa uno cordo. 

Al cap de qualques jouns, le gat diguec al siu mestre : 

— Aro me seguiras, e faras so que te dirai. 

S'en ban len. Abans d'arriba a Paris, le gatet estaquo sire Bernat 

(1) Embara le cap, abriter la t6te. 

(2) Amasso, ensemble. 

an un pilier, le despelec (1) e le pessiguec jusqao que fousquec pie de 
sang. 

— Que me bos fa ? Me bos tua ? 

— Ajos pos pou, demoro e diras k cado questiu oui e non. 

S'en ba a Paris trouba le rei, disen que les boulurs abion assassinat 
le siu mestre e que benguessoun al siu secours. En entenden parla 
de sire Bernat,le rei le ba secouri. Le trouberoun debourat,(2) le met- 
teroun dins le carri, l'abilheroun e le pourteroun al palai. Quand le 
sire fousquec guarit, espousec la filho del rei. 

Apres le maridatge, aneroun bese le doumeno de sire Bernat. 

— Coussi f arai ieu ? 

— T'estounes pos, le miu mestre, diras oui e non quand te parlaran 
Sabio pos dire res pus k tout so que i dision. Que que fousquesse, 

disio toujoun aco. 

Les noubelis maridats partoun am le rei. Le gatet se metec unos 
bottos e pren le dabant. Trobo Uno colo de dailhaires e lous dis : 

— S'ets perduts, le rei passu e mec tout a foe e a sang. 

— E ount nous metren per esse salbadis ? 

— Metets-bous sulbord del cami, e quand passara, que demandara 
de quau es aquelo piano, i direts : de moun sire Bernat. 

— Ba faren. 

Quand fousquec pus len, trobo uno colo de segaires ! 

— S'ets perduts, le rei passo e mec tout a foe e a sang. 

— E ount nous metren per esse salbadis ? 

— Metets-bous sul bord del cami e quand passara, que bous de- 
mandara de quau es aquelo piano, ie direts : De moun sire Bernat. 

— Be faren. 

Le rei passo, demando : 

— De quau soun aquelos grandos pianos ? 
Tout le mounde respoun : 

— A moun sire Bernat. 

— Certes, mon gendre, vous etes plus riche que moi. 

— Oui. 

Le gat s'en ba en un castel len, len, ount i'abio uno fado e un 
sourcier. I diguec so qu'abio dit as dailhaires e as segaires. 

(1) Despelec, le depouilla, deshabilla. Pessiguec, egratigna. 

(2) Debourat, couvert de blessures. 

(3) Enmascats, eblouis. 

— E ount me metrai ? diguec la fado. 

— Dins le four. 

Quand i fousquec, le gat la i brulo. 

— E ieu que farai ? diguec le sourcier. 

— Metets-bous en rat. 

Quand lou bejec en rat, i sautec dessus e le mangec. 

Le gat ero mestre del castel. Se mec dabans la porto per resaupre 
sire Bernat. Quand fousqueroun descendudis del carri, fousqueroun 
enmascats (3) de beire un tant poulit castel. 

Dins beit jouns, le gatet dits al siu mestre ? 

— S'es counten ? 

— Ne soun. 

— E be, te demandi, per recoumpenso, qu'apres ma mort me fas- 
quos fa uno poulido sepulture 

— L'auras. 

Un joun le gat fasquec del mort. La sirbento benguec ou dire. 

— Jito-le per la fenestro. 

Le gat se lebo e boulio arinca les els. 

— Rete-te ? Tendrai so que t'ai proumes. 

Le gat toumbo malaut, se mort, e de crento que fousquesso biu, i 
fasquec uno superbo sepulturo. 
D'aqui estan, m'entournei sense que me fasquessoun tasta Taigo.(l) 

E trie e trac, 
Tout es baclat 

(Version de M 1U Marie Lambert, de Belesta (Ariege). 



LA FILHO DEL CARBOUNIER 

Un cop i'abio un rei que fasquec publica que le que debinario so 
que balio le siu palai aurio pa & manja s'ero un home, e s'ero uno filho, 
Tespousario. 

Un carbounier benguec & passa dabans le palai. Estounat de bese 
tant de mounde, demandec so que fasio. I respounderoun qu'estima- 
boun l'oustal del rei, e que digus le debinabo pos. 

L'estimec cent milo francs e debinec pos. 
S'en ba chez el, sa filho ie dis : 
— Abets pla demourat, paire. 

(1)" Contes populaires de Languedoc, premier fascicule, numero XVII. 

Aqueste diguec so que s'ero passat. 

— Soun pla bestio ; i boli ana e be boli debina. 
Le paire se mes a rire ; la filho s'en ba e dis al rei : 

— Bau mes uno rousinado del mes d'agoust que bostre castel. 
Be rencountrec. 

Le rei diguec que la siu proumesso ero un acte e que Tespousario ; 
mes abans que boulio que faguesso un bouquet de touto meno de 
flous. 

Ba dins -uno prado, ne fe un que trempec dins la me], e le porto 
al rei. 

— Encaro me cal quicomrdes. Tourno-t'en & l'oustal, e bendras ni 
primo (1) ni sadoulo, ni bestido ni nudo, ni & pe ni a cabal, ni 
per cami ni per cariero. 

Cado joun la filho manjabo dos sietos de milhas, ne manjec pus 
qu'uno. Se metec uno camiso e laissec uno espalo nudo ; se metec 
sur un carras (2) e marchec la mitat sul cami e Tautro dins le bal (3), 
un pe caussat e l'autre descaus ; attelec un ase e uno $abro al carras 
e partisquec. 

Quand le rei la bejec arriba en aquel equipatge, diguec : 

— Aro, m'en podi pos dedire. 
Se marideroun. 

Le rei se languissio, aimabo pos la siu fenno ; un joun diguec : 

— Demando-me so que bouldras, so que t'agradara mes. Per te 
laissa pus libro, me bau endurmi, e tourno-t'en al tiu oustal. 

Le rei dourmissio. Elo sel met sul cap e s'en ba aco de soun paire. 
Quand boulguec dintra, la testo del rei tustec k la porto e se des- 
pertec. 

— Malhurouso, ounte m'as pourtat ? 

— M'abets dit d'empourta so que me fario mes de plase, bous ai 
causit ; es bous que preferi mes. 

— Retournen -al palai, d'ounte m'as sourtit. 

D'achi estans m'en tournei (4). 

(Version de M u * Marie Lambert, de Belesta (Ariege). 

(1) Primo, a jeun. 

(2) Carras, tratneau. 

(3) Bah fosse*. 

(4) Contts populaires du Languedoc. Premier fascicule, N° XVII. 

LA MANDAETO E LE LOUP 

Un cop i'abio uno mandro e un loup que trabalhaboun k Tort. 
La mandreto, fino coumo tout, que sabio k Toustal uu pot de mel 
entier, disio al loup : 

— Enten, que me cridoun per ana al filoulet ! (1) 

— Eh be, bas-i. 

La mandro s'en anec k Poustal coumensa le pot de la mel, s'en- 
tourno & Tort ; le loup i demando : 

— Couci Tas feit appela ? 

-r Coumensadet ! coumensadet ! 

Al cap d'un chic, la mandro se rebiro e dis al loup : 

— - Enten, que me cridoun. Pleti ? — Haissables ! 

— E be ! tournos-i, le loup diguec. 

S'entourno al pot de la mel, le metec k mieg, et rebenguec k Tort. 

— Couci Pas feit apela ? 

— Miechet ! Miechet ! 

Al bout de tres ouros, la mandro se rebiro en disen : 

— Pleti ? Enten, que me tournoun crida. Haissables ! toujoun me 
benoun derenga per ana al filoulet. 

La mandro s'en ba acaba le pot de la mel ; apei reben al trabal. 

— Qu'un noum porto ? 

— Acabadet ; Acabadet ! 

Quand le trabal fousquec fenit, s'en ban k Poustal. 

— N'aben pos res per dina, diguec le loup, entemenen aquel pot 
de mel. 

Le derb, e i'abio pos res dedins. La mandro diguec al loup : 

— iGroumand, Pas manjado, tu ! 

-^ Wes pos bertat ; aco's tu, groumando. 
Per se tira de disputo, la mandro diguec. 

— Nous anan endourmi al soulel, e le prumier que las aurelhos i 
susaran, sera aquel que 1'aura feit. 

Leloup, qu'ero cansat, ^endourmiguec le prumier.La mandro, dins 
aq^el terns, freteclas aurelhos al loup, ainsi que'l mourre. Quand se 
desperto, la mandro i dis : 

— Beses be qu'es tu, groumand, que Tas feit, qtte'l maUtre te suso. 
Le loup fousquec a trapat . 

E trie, e trac, 

Moun counte es acabat (2). 

(Version de M 116 M, Lambert, de Belesta.) 

(1) Filoulet, baptgme. 

(2) Petites compositions popuUtires du Languedoc, premier fascicule, 1874. 

LE CARBOUNIER* 1 ) 

Un cop, i abio un carbounier que desempei bint ans fasio carbou 
dins le bosc negre. En aquel mestier gagnabo pos gaire ; manjabo 
tougno e milhas boulheire (2). 

Aquel home ero maridat ; abio tres mainatges, atabe soun paire e 
sa maire. 

Un jour, le rei anec, ande les segnous de sa cour, a la casso dins 
le bosc. Anabo tant bite a l'acousso d'un singla, que perdec les au- 
tris cassaires e tourabec dreit la cabano del carbounier. 

Eroun dos ouros Tapres-miejoun ; les bieures eroun restadis den- 
tre las mas des autris cassaires. 

Le rei, qu'abio talent, demando al carbounier sea pa. 

Le carbounier i dits : « Ai tougno dins un sac e milhas boulheire 
« que faren rousti ; mais sai que bous nou le pouirets manja. 

« — Quand miejoun passo, tout pa es bou. » 

Tout dejunant, i demando quant de tems a que fasio carbou dins 
aquel bosc. 

« — la bint ans, e me ritiri pos que la neit de Nadal, la que disen 
« la neit de la fartori (3). 

« — E quant gagnos per joun ? 

« — Bint sous. 

« — Coussi les despensos, aquelis bint sous ? 

« — Cinq que mangi cado joun, cinq, que pagui cado joun, cinq que 
« presti cado joun, cinq que sabi pos ount le diable passoun. 

« — Moun amic, n'ai pas argent dessus, aqui as ma tabatiero <en or ; 
« dema la pourtaras ; perque soun pos prou sabent per respoundre an 
« aqueloquestiu, me dounaras resplicatiu de so que medises. » 

Le rei entend souna le cor de casso e ba cap as cassaires, que i 
disoun qu'abioun tuat un singla, l'abioun cercat de pertout caire, 
eroun pla mourtilicats de l'abe pos troubat. 

« — Debets abe pla talent ? » disoun al rei. 

« — Nani,ai rescountrat un carbounier que ma dounat tougno e mil- 
« has boulheire ; ai le bentre cpumo uno tino. Aro n'ai pos le tenas de 
« bous douna soun recit ; mais dema le faren beni, le faren pla dina, 
« e nous dounara rasou de resplicatiu que n'ai pos saput. » 

L' endema, mando querre le carbounier per dina ande el. 

Le carbounier pourtabo la tabatiero ; le rei i demando resplicatiu 
des bint sous que gagnabo cado joun. 

(1) Ecrit sous la dictee de J.-B. Lambert, a Belesta (Ariege). 

(2) Tougno, pain de mais. — Milhas, bouillie epaisse de mais qui se mange g'rillee. 

(3) Bombance. 

Le carbounier i dits : « Cinq que mangi cado joun, cinq que pagui 
« cado joun, cinq que presti cado joun, cinq que sabi pos ount le 
« diable passoun. » 

Le i*ei e cap de la cour nou debineroun pos. 

Le carbounier alabets i diguec : « Mangi cinq sous cado joun ande 
« ma familho ; cinq sous que pagui cado joun & moun paire e a ma 
« maire, que m'an nouirit quand eri mainatge ; cinq sous que presti 
« cado joun as mainatges que podounpos trabalha,que meles rendran 
« quand saran grandis; eli cinq sous que sabi pos ount le diable pas- 
« soun, sounque pagui la talho. 

« — Moun amic, te remerci pla de m'abe dounat quand abio talent ; 
« per recoumpenso, te douni milo escuts e pagaras pos pus la talho. » 

Le carbounier remerciec le rei e s'entournec k sa cabano (1). 



UESTATUIO( 2 > 

Un cop, i abio uno fenno qu'ero beuso ; abio un goujat que s'ape- 
labo Esprit. 

I diguec : « Te cal ana h la fieiro croumpa un sou d'agulhos de 
« couse. 

«. — I anirai, ma maire. » 

Las croumpo; pel cami, i pesaboun ; troubec un carretier que pour- 
tabo uno carretado d'erbos. 

« — Me las boulets pourta ? 

« — Mets-los sus la carreto. » 

Quand arriboa Poustal, sa maire i dits : « Portos lasagulhos ? 

« — 0. 

« — E ount soun ? 

« — Sus la carreto. 

« — le ! Ie ! las auras perdudos ; te las calio metre k la margo de la 
« besto. 

« — Eh be ! Un autre cop ba farai, ma maire. 

« — Dema, te cal ana & la fieiro croumpa un pore. 

« — I anirai, ma maire. » 

S'en ba ; croumpo le pore. Boulio pas marcha, i fiquec le bastou 
pel bentre, le tuec ; alabets le metec sul colh. 

Quand arribec, sa maire i diguec : « As croumpat leporc? 

« — Obe, boulio pos marcha, Pai tuat e le porti : achi P abets, es 
« mort. 

(1) Revue des Langues Romanes, octobre-decembre 1887, p. 565. 

(2) Version de TAriege, recueillie k Belesta, par Mile Marie Lambert. 

ft Ai ! d'aquel descuquierat (1)! Te calio croumpa de ficelo e le mena 
« estacat per la pato. 

« — Un autre cop ba farai, maire. 

« — Dins tres ou quatre jouns, sa diguec la maire, ba esse la fieiro 
« k Labelanet ; te caldra ana bendre un roulh de telo. 

« — I anirai, ma maire. > 

I ba ; quand es a Sant-Jan, troubo uno estatuio, abaicho (2). 

Fasio bent e Testatum birabo le cap ; fasio . Que si, que si. 

La prenguec per un mut ; i dits : « Me la bos croumpa ? 

« — ... Que si... que si... 

« — Me la pagaras quand tournarai ? 

« — ... Que si... que si... » 

En tournant de la fieiro benguec demanda soun argent. 

« Me beni fe paga. » 

Lebent abio birat, el'estatuio fasio : ... Que nou... que nou... 

« — Me la pagos, la telo ? 

« — ... Que nou... que nou... 

« — Que me la pagaras pos ! Dises que nou... que nou... » 

I fico cops de pal ; la coupec. 

S'en ba & Toustal. 

« — Garats, ma maire, ai vendut la telo k un home mut que m'a 
« dit que me la pagario. En tournan de la fieiro me la boulio pos 
« paga, l'ai tuat. 

« Jfcs! Qu'as feit ! Te metran en presou. Degus t'a pos bist, almens ? 

« — Nani, ma maire. 

« — Dema, ieu m'en anirai k la fieiro ; tu faras la ruscado, e qu'ajos 
« souen de l'auco que cougo. 

« — Obe, ma maire. » 

Le goujat fa la ruscado. 

A tres houros, que sabio qu-ero coustumo que las fennos esperti- 
noun quand fan la ruscado, boulguec espertina (3)tabes.S'en ba coupa 
uno trancho de cambajou e la met sul foe apde dous ious. 

« — Dins le terns que se coets, bau tira bi. » 

Pensec que le cambajou se rumabo ; mountec pel tira e deichec la 
baxico duberto. 

Quand tournec per tampa la barrico, troubec tout le bi escampat. 

S'en ba cerca uno saco de larino per eichuga le bi ; n'i agec pos 
prow, i tournec nau cops. 

L'auco, que cougabo al founse de la cabo, faguec : couac... couac... 

(1) Descuquierat, ecervele. 

(2) Abaicho, depose son rouleau. 

(3) Espertina, gouter. 

« — Que ba diras, besse ? 

« — Couac... couac... 

« Que ba diras pos ! » 

I toursisquec le colh. 

Alabets se met sus ious e cougo. 

Quand sa maire tournec : « E ount es ? 

« — Couac, couac ; soun assi, ma mairo, que cougui. 

« — Jes ! Qu'as feit ? 

« — Garats, a tres houros ai boulgut espertina ; dins le tems que 
« le cambajou se coesio, soun anat tira bi ; dins le tems que soun 
« anat souegna les ious, le bi s'es escampat. L'auco a dit que ba dirio; 
« Pai tuado, e ieu cougui. » 

E trie e trie, 
Moun counte es finit ; 

E trie e trac, 
Moun counte es acabat (1). 



CECILO < 2 > 



Un cop, i abio un home e uno fenno qu'abioun uno filho. 

Aquelo filho fasio le trabalh de l'oustal, apei s'en anabo trabalha an 

uno fenestro ; dins aquel tems, s'entretenio ambe la Santo Bierjo. 
Un jour que fasio bulhe l'oulo, entendec un gran bruch dins la car- 

riero ; demandec so qu'ero aco, i respounderoun qu'ero uno filho 

accusado d'abe panat un louis d'or ; alabets diguec : 
« — Tant pis per elo. » 
Dempei, agec pos pus de bisius. 
Ero desoulado d'aco ; sabio pos perque la Santo Bierjo i parlabo 

pos pus. 
S'anguec coufessa ; le ritou i diguec : 
« — Abets feit qualque pecat que n'es Tencauso. » 
Se remembrec le mot « tant pis » ; alabets le ritou i diguec : 
« — Per penitenso, bous cal fe le tour del moun pendent sept ans. » 
Quand fousquec pel cami, troubec uno pauro, i cambiec le bestit. 
Les sept ans se fenissioun quand anec demanda l'almoino al siu 

oustal. Soun paire i diguec se n'abio pas entendut parla d'uno nou- 

mado Gecilo. I diguec que si. 



(1) Revue des Langues Romanes, octobre-deccmbre 1887, p. 578. 

(2) Recueilli a Belesta par M"' Marie Lambert. 

« — Perque pourtats noubelos de la mm lilho, manjarets a ma 
« taulo e durmirets a soun leit. » 

Ta leu que fousquec endurmido, cridec : 

« — A miejo-neit fenirai ma bido. » ' 

Le maiti, la filho se lebabo pos. 

La sirbento mountec ; de tant que la crambo ero esclairado, toum- 
bec abalausido en cridant : 

« — Mestresso ! Mestresso ! » 

La mestresso diguec : 

« — Estrabago. » 

Mountec e toumbec, atabes le mestre que boulguec saupre so 
qu'ero. Dins le leit, la lilho ero morto. 

Recounegueroun que la pauro, qu'abioun retirado, ero la siu filho. 

Toutis Tabrassabouu, la cridaboun, mes ges de secours la pousquec 
tourna fe bieure (1). 



SANT GOURGOULHA* 2 ) 

A Troio (3), fan la festo patrounalo per Sant Gourgoulha, debes 
Sant Jan. 

Las marguelheros, en paran la gleiso, floucaboun le patrou ; le 
couperoun. 

« — Aro, couci faren ? 

(( — Cal ana cerca le Ramoun de la Pouento, per bese se bol beni 
« tene la plasso. » 

Le ban trouba. 

« — Aben feit un malhur, aben coupat Sant Gourgoulha, e, coumo 
« i semblats d'apres naturo, se boulets beni tene sa piasso, bous paga- 
« ren. Quanl boulets ? 

« — Tres mesuros de blat e un boun dejuna. 

« — B'aurets. » 

L'endema i dounoun per dejuna baudanos, e mel per dessert ; apei 
le metoun dins la nicho. 

Se descausso, i metoun nuses (4) sus peds. 

Uno deboto anec errbouca Sant Gourgoulha; le Sant abiodebrem- 
bat de se freta les pots ; entre terns i passabo la lengo. 

Ero per Sant Jan, ount las mouscos rodoun pla ; la deboto creguec 

(1) Revue de$ Langues Romanes, 1887 octobre-decembre, p. 586. • 

(2) Recueilli a Belesta par M lu Marie Lambert. 

(3) Troio, Troye, petit village de Tarrondissement de Pamiers, canton de Mirepoix. 

(4) Nuses, noeuds de ruban. 

que le Sant i boulio parla. Anec oerca las sius camarados , en i 
disent que Sant Gourgoulha boulio parla. 

Quand soun dabant le patrou, s'abisoun qu'un nus i ero toumbat ; 
li tournoun plassa ande uno agulho : se couiteroun en entendent 
souna brespos. 

Sant Gourgoulha fico un saut al mieg de la gleiso, e dits : 

« — Ni per un sac, ni per tres mesuros, i boli pos demoura. » 

Toutis lou seguigueroun en disent : 

« — Sant Gourgoulha qu'es tournat biu ! Sant Gourgoulha qu'es 
tournat biu ! » (1). 

Le Ramoun s'anec amaga dins uno fabiero ; encaro i es (2). 



LE PAIROULIER < 3 > 

Un cop, i abio un pairoulier qu'abio pos trabalh ; anec ne cerca. 

Troubec un home que i diguec : 

« — Bous boulets louga ? 

• — Ta pla. 

« — Farets pos grand causo : manjarets e beurets ; achi tout. Sou- 
« loment, quand bous parlaran, respoundrets : Si signor e Signar si. » 

Le garderoun sieis meses per li ba aprene. 

Al cap des sieis meses, Tabilheroun en abesque, ataleroun uno 
grando carriolo, le meteroun dedins ande elis e partisqueroun cap 
k Paris. 

Dintron co d'un marchand d'argentario ; en begent l'abesque, lou 
fagueroun sieta dins un fautulh. Les mestres del noubel arribat cau- 
sission so que lous agradabo mes. 

Presenteroun & l'abesque un sant-sacroment : 

« — Bous agrado, Mounsegnour ? 

« — St signor, signor si. » 

Pourtaboun aco dins la carriolo. La remplisqueroun de tout so que 
i abio de pus poulit ; i mounteroun, fiqueroun dous ou tres cops al 
chibal e s'en ban al bent ; deicheroun Mounsegnour estalat sul fau- 
tulh. 

Le marchand disio que boulio estre pagat, l'abesque respoundio : 

« — Si signor, signor si. 

(1) Ce coiite, tres connu dans la contree a donne lieu a plusieurs variantes, dont un* a 
ete reproduite dans V Almanac Patoues de V Arid jo per 4891, sous le titre la statuo de 
Sant-Peire. 

(2) Revue des langues Romanes, 1887 octobro-decembre, p. 591. 

(3) Recueilli a fielesta par M"* Marie Lambert. 

« — Que es terns de metre la ma k la pocho ? 

« — Si signor, signor si. 

« — Q ue bous trufats de ieu ? 

« — Si signor, signor si. » 

Quand begec que poudio pos abe cap de respounso, pren un pal, x 
fico qualquis cops, le deichec per mort. 

Mounsegnour demourabo que les sius mestres le benguessoun 
cerca ; bengueroun pos. 

Encaro i es. 

E ieu m'en bengueri (1). 



LE REI DES PEICHES (2) 

Un cop, i avio un home qu'ero pescaire ; anabo cado joun k la pesco, 
e souventos fes noun prenio res. 

Sa fenno disio : « Toujoun bas rouda & la pesco e james cap de peich. 
« Te cal prene un autre mestier, on nous cal creba de talent. » 

« — E be ! te, fenno, i bau pel darrier cop ; se preni pos res, ba 
« quitarai. » 

L'endema, ba k la pesco ; al prumier cop de fialat,pren un gros peich 
tout rouje. Le peich i diguec : « Pescaire, o boun pescaire, deicho- 
« me dintra dins la ribiero, e prendras cado joun tout le peich que 
«J>ouldrats. » 

Le deicho dintra dins la ribiero ; al prumier cop de fialat que tourno 
lansa, porto un quintal de peich. 

S'en ba countent k l'oustal. 

La siu fenno i diguec : « Goussi, despei tant de tems qu'anabos & la 
« pesco e que pourtabos james res, e que bei n'en portes tant ? 

« — Te ba dire : prengueri un gros peich rouge, que me diguec de 
« le tourna deicha dintra dins la ribiero e queprendrio cado joun tout 
« le peich que bouldrio. » 

La fenno i dits : « Dema i tournarats, e se le pesques, me le pourta- 
« ras, que le boli manja. » 

Le pescaire s'en ba k la pesco ande soun fialat sul colh, le jito dins 
la ribiero, e pren tourna le peich rouge. 

Le peich i dits : « Pescaire, o boun pescaire, deicho-me dintra dins 
« la ribiero, e prendras cado joun tout le peich que bouldras. 

« — Podi pos te deicha 'na,que ma fenno m'a dit que te boulio manja. 

« — Quand ta fenno m'aura manjat, & miejo-neit accouchara de tres 

(lj Revue des Langues Romanes, 1887 octobre-decembre, p. 593. 

(2) Ecrit sous la dictee de mon oncle J.-B. Lambert, a Belesta (Ariege.) 

« belisgoujats; tacabalhoqu'es& Testable fara tabes tres belis poulits, 
« e ta gousso fara tres belis goussets. An aquelis goussets i diras : Vite- 
« coumo-V vent, Passo-Pertout e Brise-Ferre. Diras k ta fenno que te 
« garde las arestos,e que las mete dins uno counsferbo sus la chimineio 
« ande aigo. Quand Taigo bendra roujo, arribara oausos estranjos 
« an un des goujats. » 

Miejo-neit arribo ; la fenno fa tres belis goujats, la cabalho fa tres 
belis poulis, e la gousso tres belis goussets. 

Quand les mainatges fousgueroun grandis, l'ainat demandec & parti. 

La counserbo benguec roujo. 

Le goujat pren soun chibal, soun gous e uno aresto de la counserbo 
per i serbidedard. 

Arribo dins un pais ount tout 6ro en dol ; demando perque tout le 
mounde eroun tristes. L'oste i respound : « Fa uno bestio a sept caps 
« qu'esfraio tout le pais ; aquesto anuado cal douna uno filho per estre 
« manjado per la bestio, e le sort es toumbat sus la filho del rei. 

« — Noun i a pos digus qu'atge ensajat de la tua. 

« — James digus uou apouscut. » 

L'endema ban accoumpagna la filho del rei k la porto de la croto. 

Le goujat pren soun chibal e soun gous e s'en^ba a la croto ; troubec 
la filho del rei, idemandec ount anabo; i diguec qu'anabo per estre 
manjado per la bestio a sept caps. 

« — Mountats darre ieu, sus moun chibal; bau ana tua la bestio. 

« — Nani, sirats debourat coumo ieu. 

« — Creniscots pos res, ieu me cnrgui de la destruire. » 

La filho del rei mounto sul chibal, darre le cabalier; la porto de la 
croto se derb, le gous se lanso sus la bestio, le cabalier pren soun dard, 
i coupo un cap. 

La bestio i dits : « Sioi pus forto que james; m'as coupat un cap, 
« m'en resto sieis. »" 

Le gous se lanso sus la besti, le cabalier pren soun dard e li copo 
uno autro testo. 

La bestio i dits : « Sioi pus forto que james ; m'en as coupat dos, 
« m'en resto cinq. » 

Le gous se lanso sus la bestio quatre cops adarre, le cabalier tabes 
ande soun dard li coupec quatre testos : n'i demourabo pos qu'uno. 

La bestio i dits : « Sioi pus forto que james, e te manjarai, tu e mai 
« la filho del rei, toun chibal e toun gous. » 

Le gous se lansa sus la bestio, le cabalier pren soun dard, i coupec 
la darriero testo e la bestio toumbec. 

Le cabalier alabets coupo las sept lenguos des caps e las sarro dins 
le moucadou de la filho del rei, que i dits que n'a pos res per i oufri 
qu'elo, se la bol en maridatge. 

Le cabal jer i dits qu'a un bouiatge a fa d'un an e un jour, qu'&soun 
retour tendra paraulo; e s'en anec sense dire res a digus de so que 
benio d'arriba. 

La filho del rei remounto pel bousquet per tourna al castel de soun 
paire, trobo tres carbouniers que fasioun carbou dinsle bosc: «Coussi 
« es que n'ets pos manjado por la bestio a sept caps? Qui vous a sal- 
« bat la bido ? 

« — Un jouine cabalier,ande un chibal eun gous, qu'a tuat la bestio. 

« — E be! se nou disets pos qu'es ieu, le filh del carbounier, qu'ai 
« tuat la bestio, bous coupi le cap ande le pigassou, susaquesto souco 
« d'aubre. » ' 

Alabets pren la filho, i fa ensegna ouht soun les caps de la bestio, 
prenoun un sac carbounier e les metoun dedins. Paire, ouncle e gou- 
jat, mountoun ande la filho al Loubre del rei. 

Quno suspresso fousquec per tout le mounde de bese la filho en 
bido! Calguec que la filho diguesse a soun paire qu'ero le carbounier 
qu'abio tuat la bestio a sept caps. Touto la bilo fousquec rejouido. 

Le rei, en recounouissenso, fa beni le carbounier dins soun palai e 
i dounec sa filho en mariatge. 

La filho diguec que poudio pos espousa encaro le carbounier, qu'ero 
trop negre : 

« — Gal croumpa cent francs de sabou e le cal fa sabouna cado 
« joun. » 

Les douniesticos e las sirbentos sabounaboun le carbounier cado 
joun. Al cap del sieis meses, le sabou fousquec acabat. 

Le paire diguec a la filho : 

« — Alabets le cal espousa. 

« — Moun paire, n'en cal croumpa encaro cent francs, que le trobi 
« pos prou blanc. » 

Tournoun croumpa cent francs de sabou e tournoun sabouna le car- 
bounier cado joun. 

L'an acabat,lecabaliertournoal memo osto e betslabilo enrejouis- 
senso ; demando a l'osto perque. 

« — E nou sabets pos que le rei marido vint filhos per fe ounou a 
« la princesso que se marido ande 1' carbounier que tuec la bestio k 
« sept caps. » 

Le cabalier dits pos res, bouto uno letro a la bouco de soun gous ; a 
l'ouro del dejuna, le gjus aadc la pato ba tusta le pe de la prin- 
cesso. 

Tout le mounde : 

« — Qu'un poulit gous ! Qu'un poulit gous ! » 

Le gous derb la bouco, la princesso pren la letro e dis pos res & di- 
gus, posque abio recounegut le gous. 

Legous sauto siis la taulo, pren un perdigal roustit e sauto per la 
finestro. 

. Le rei, de bese Tadresso d'aquel gous, dits que se dema tourno, le 
cal preneper saupre & quau es. 

L'endema, le gous tourno a la memo ouro, sauto sus la taulo, pren 
un peich e s'en ba sens que V pouscoun arresta. 

Le rei demando k qui es aquel gous; disoun qu'es enco de Toste 
de la bilo. 

Le rei mando querre le mestre del gous. Le mestre fa respounso que 
n'a pos besoun del rei; que, se le rei a quicom a li dire, quelebengue 
trouba. 

Le rei en coulero mando un escadroun per prene aquel cabalier. La 
princesso i dits : 

« Moun paire, se boulets que bous acoumpagne, anaren bese qui es 
« aquel cabalier. » 

Le paire i dits que n'a pos a se soumetre a un bassal, ni a un estran- 
gier que digus le counoui pos. 

L'escadroun arribo devant la porto e demando a l'oste ount es 
aquel qu'a pos boulgut se rendre as ordres del rei e que, si bol pos 
beni de boun grat, le ban prene, l'estacaran e se l'emmenaran a forso. 

Le cabalier mounto a chibal e d'un cop de dard tuec tout l'esca- 
droun, mens un, per manda respounso al rei : que se le rei a quicom 
a i dire, que le bengue trouba. 

Le rei ero penat de bese que i abioun tuat soun escadroun. Sa fenno 
e sa filho i disoun de mounta a chibal e d'ana bese le cabalier. 

I anguec. 

A la bisto d'aquel home,le rei s'inclino e l'embito a beni dejuna ande 
el. Fa prene soun chibal e soun gous, que le rei n'abio pos bist de sa 
bido cap de parelhs. 

Le maridatge del carbounier ande la princesso debio se fae l'en- 
dema. Al dejuna, le rei diguec al cabalier qu'ero perso que le carbou- 
nier abio tuat la bestio a sept caps. 

Le cabalier demandec que i faguesse bese les caps ; i diguec qu'e- 
roun joust Tescalier, dins sa carbouniero. 

Pourteroun les caps ; le cabalier diguec de bese se las lenguos eroun 
dins la bouco; n'i agec pos cap. 

Alabets, arrinquec le moucadou, ount ero bourdat le noum de la 
princesso e las sept lenguos que eroun dedins. Demandec k la prin- 
cesso qui ero qu'abio tuat la bestio a sept caps. 

La princesso diguec al rei qu'ero le cabalier qu'abio tuat la bestio 
ande soun chibal, soun gous e soun dard, e que le carbounier i boulio 
coupa lecap sus uno souco se disio pos qu'ero el qu'abio tuat la bestio. 

Alabets le rei diguec que la princesso se maridario ande le cabalier. 

Les carbouniers aneroun fa carbou dins un bosc pla len. 

L'endema, la princesso e le cabalier se marideroun. 

Le souer, en dintran dins la crambo, le cabalier bets uno clarou e 
demanda h sa fenno qu'ero aco. I dits qu'ero un castel de bielhos 
fados. 

Alabets sort de la crambo, pren soun dard,soun chibal e soun gous, 
i ba. Der la porto, bets uno bielbo que treinabo sous pelses pel sol. 

La bielho i dits : « Arrestats-me le gous que me manjario. 

« — N'ai pos cap de cordos per Testaca. 

« — Prenets un de mous pelses. » 

N'iderabo un, e sul cop es mourfosat (1). 

La princesso atendio soun home ; tout le mounde le cerco ; troboun 
pos ni le cabalier, ni le chibal, ni ledard, ni legous. 

La counserbo tournec roujo. 

Le segound fraire demando a parti; pren soun chibal e soun gous, 
que semblaboun a Ions de soun fraire, epasso debant leLoubre del rei. 

En le besent, la princesso i dits : « E ount abets passat la neit ? » 

S'imagihec que le preniun per le siu fraire; diguec pos re, per sau- 
pre mes so que se passabo, e coumprenguec que soun fraire abio es- 
pousat la princesso. 

La princesso le f a mounta a la crambo ; en dintran bets uno clarou; 
coumo soun fraire, ba al castel de las fados, e la bielho le mourfosec 
tabes. 

La counserbo tournec roujo. 

Le pus jouine fraire demando a parti; pren soun chibal, soun gous 
e soun dard, e passo debant le Loubre del rei, ount trobo la princesso 
que le faguec mounta a la crambo coumo sous fraires. 

« — De qu'es aquelo clarou ? 

« — Es un castel de bielhos fados. » 

Alabets sort de la crambp, pren soun dard, soun chibal e soun gous > 
e ba pica la porto. 

La bielho i dits ; « Arrestats me le gous, que me manjario. » 

Alabets cridec a soun gous : « Briso-Ferre, Passo-Pertout e Crebo- 
« Tout », e le lansoc sus la bielho ; le gous i sauto al colh e l'estranglo. 
Prenguec la counserbo, ne jitec l'aiguo sus sous fraires, que reben- 
gueroun sul cop. 

Remounteroun sus chibals e retourneroun al Loubre del rei. La 
princesso demandec qui ero le siu marit ; l'ainat i diguec qu'ero el> 
que les autris eroun les sius fraires. Tout le mounde cridec de joio.(l) 

E trie e trie, 
Moun counte es Unit ; 

E trie e trac, 
Moun counte es acabat. 

(1) Mourfosat, iAetamorphose. 

(4) Revue des Langues Romanes. 1888, juillet, page 24. 

LA GENTILHO (1) 

Un cop i'abio un home qu'abio uno geatilho ; s'en ba co de la besino, 
e li dits : 

« — Besino, besino, gardats m'aquesto gentilho. 

« — Metets-lo sus la finestro. » 

La galino i anec e manjec la gentilho. 

L'home ben cerca la gentilho : 

« — Besino, besino, beni querre la gentilho. 

« — La galino l'a man j ado. 

« — Boli la gentilho ou la galino ; boli la galino ou la gentilho. 

« — Aqui abets la galino. » 

L'home s'en ba co d'uno autro besino e li dits : 

« — Besino, besino, boulets-me garda aquelo galino ? 

« — Ame plase ; metets-lo al jouquier. » 

L'home s'en ba cerca la galino : 

« — Le pore la man j ado. 

« — Boli la galino ou le pore ; boli le pore ou la galino. 

• — Prenets le pore e deissats-me tranquillo. » - 

L'home s'en ba co d'uno autro besino : v 

« — Besino, besino, me boulets garda le pore ? 

« — Boli pla metets-le a la pourcatieiro. » 

Al cap d'un pauc, Thome ben cerca le pore : 

« — Besino, besino, tourno-me le pore. 

« — La baco l'a manjat. 

« — Boli le pore ou la baco ; boli la baco ou le pore. 

« — Faguets pas tant de tapatge ; prenets la baco e anats boun ar 
diable. » 

L'home pren la baco e s'en ba co d'uno autro besino : 

« Besino, besino, fasets-me le plase de me garda aquesto baqueto? 

Anats la mettre & Testable. » 

Quauque tems aprets Thome ben cerca la baqueto : 

« — Sabets pas, i dits la besino, so qu'es arribat ? Ai uno fillo qu'es 
pla groumando, a boulgut un bouci de Tanco de la baco, me li a 
calgut douna. 

« — Boli la baco entieiro ou la filho; boli la filho ou la bacoentieiro. 

« — Abets perdut le babarot (2), que boulgats ma filho? 

« Boli la filho ou la baco entiero ; boli la baco entiero ou la filho. 

« — Garats aqui la filho ; ajos ne pla souen. » 



(1) Version donnee par M. Guibaud. 

(2) Babarot, l'esprit, le sens commun. 

L'home met la filho dins un sac e s'en ba co d'uno autro besino : 
« Besino, besino, me bo u lets garda aquel sac ? 

« — Ame plase ; metets-le darrie la porto. » 

Se troubabo que la besino ero la mairino de la filho, qu'ero dins le 
sac. Quand Thome sioguec partit, la filho cridec : 

i — Mairino, mairino, tirats-me d'aci e metets k ma plasso la pet- 
chino. » 

La mairino ba fa e i met la petchino, qu'ero uno gousseto torto. 

L'home ben prene soun sac, le met sus sas espalhos e se l'em- 
porto leng, pla leng ; taloment qu'ero fatigat. S'assei sus l'erbo e se 
dits en el memo : «N'abio per touto fortuno qu'uno gentilho;am' uno 
gentilho ai agut uno galino ; ame la galino, un pourcel, am' un pour- 
eel uno baco ; am' uno baco, uno filho ; bejam s'ai pla fieirat! (1) 

« Ou, pitchouno, t'ai pla prou pourtado ; aro marcharas. » 

D'oubris le sac, la gousseto sourtis, i emporto le cap del nas e se 
met a fugi. L'home se sarro le nas e se met k crida : 

Boueturier de miejo coste. 
Arrestats-me la gousso torto, 
Que le cap del nas m'emporto. 
Cric, crac, 
Moun counte es acabat (2). 



(1) Fieirat) reussi. Ce mot vient de jieiro et signifie faire un coup, une affaire comme 
a la foire. 

(2) Revue des Langues Romanes, mai-juin 1888, p. 238. 

